**ОТЧЕТ за осъществената контролна дейност от РИОСВ**

**през месец декември 2019 г.**

***Кратка обобщена информация за осъществената контролна дейност за месец декември 2019 г. и резултати от извършената контролна дейност***

През месец декември 2019 г. от експертите на 16-те регионални инспекции по околната среда и водите (РИОСВ) са извършени 1 225 проверки на 1081 обекта. В рамките на осъществения контрол от РИОСВ са дадени 326 предписания за отстраняване на констатирани нарушения и предприемане на мерки.

За констатирани административни нарушения на Закона за опазване на околната среда (ЗООС) и специалните закони по опазване на околната среда са съставени 65 бр. актове (АУАН), от които 9 са за констатирано неизпълнение на дадени предписания. Издадени са 74 бр. наказателни постановления (НП), с които са наложени глоби и имуществени санкции на обща стойност 296 100 лв.

Наложени са и 15 бр. санкции по реда на чл. 69 от ЗООС – за констатирани наднормени замърсявания на компонентите на околната среда (води и въздух) на обща стойност 12 931,32 лв.

Постъпилите суми по наложени глоби и санкции са общо 246 224,91 лв.

За периода не са прилагани принудителни административни мерки (ПАМ) за спиране/ограничаване на дейности/инсталации.

***Акценти от извършената месечна контролна и административно наказателна дейност***

* Изпълнение на плановете за контролната дейност за 2019 г.;
* Засилен контрол за спазване на забраните и ограниченията в защитените територии и зони.

***Кратък анализ на постигнатите резултати в областта на опазване на околната среда от осъществената контролна дейност***

През месец декември е осъществен засилен контрол за спазване на забраните и ограниченията в защитените територии и зони.

За извършване на нерегламентирани дейности в границите на защитени територии, от РИОСВ Бургас са съставени АУАН на 2 физически лица и на „Паркинги 2019“ ЕООД, 8 физически лица са глобени с по 100 лв. и са наложени имуществени санкции на „Олд скул“ ООД (3 000 лв.) и на „Рекламна издателска агенция номер 1“ ООД (1 000 лв.), от РИОСВ Русе са съставени АУАН на 3 физически лица, а от РИОСВ Варна е наложена имуществена санкция, в размер на 8 000 лв., на „Каданс“ ЕООД.

От РИОСВ Хасково са санкционирани „Валсиня“ ЕООД (с 200 лв.) и едно физическо лице (със 100 лв.) за разораване на имоти в защитени зони от Натура 2000, в нарушение на забраните в заповедите за обявяването им.

За реализация на инвестиционно предложение в границите на защитена зона, без проведена процедура по оценка на съвместимостта с предмета и целите на опазване на защитените зони, от РИОСВ Хасково е глобено със 100 лв. физическо лице от гр. Свиленград.

От РИОСВ Плевен е извършена проверка на защитено дърво от вида „Летен дъб“ в гр. Плевен, във връзка с дадено предписание на община Плевен за преустановяване на изкопни работи в имота, в който се намира дървото и възстановяване състоянието на терена на разстояние 6 m от стъблото (чрез запълване на изкопа с почва). Констатирано е, че предписанието е изпълнено.

За неправомерен улов и отглеждане на екземпляри от защитени видове и за предлагане на продажба на препарирани видове, от екоинспекциите в гр. Бургас и гр. Пловдив, с по 100 лв., са глобени по едно физическо лице, а от РИОСВ Стара Загора и РИОСВ Перник са съставени АУАН на физическо лице и на „Симон 2016“ ЕООД.

 Извършен е и контрол на емитерите на вредни вещества в атмосферния въздух.

За неизвършени СПИ на емисиите на вредни вещества, изпускани в атмосферния въздух, от РИОСВ Пловдив е наложена имуществена санкция, в размер на 1 000 лв., на „Стиросаур“ АД, а от РИОСВ Русе са съставени АУАН на „МБАЛ Тутракан“ ЕООД и „МБАЛ Кубрат” ЕООД.

За неорганизирано изпускане на емисии в атмосферния въздух, са наложени имуществени санкции, от РИОСВ Пловдив, в размер на 2 000 лв., на „Европейска рециклираща група“ ООД, от РИОСВ Перник, в размер на 2 300 лв., на „Кариера Студена“ ЕООД и от РИОСВ Благоевград, в размер на 800 лв., на „Пирин Пелет“ ЕООД.

За превишение на нормите за допустими емисии са наложени текущи месечни санкции от: РИОСВ Пловдив, в размер на 119, 37 лв., на „Чугунолеене – Първомай“ АД; РИОСВ Перник, в размер на 40,77 лв., на „Албир” ООД и РИОСВ Русе, в размер на 85 лв., на „Астра Биоплант” ЕООД.

От РИОСВ Русе са съставени АУАН на „Колев” ООД (за неизвършена регистрация на дейността по реда на Закона за чистотата на атмосферния въздух) и на „Раданс“ ООД (за непредставяне в срок на информация за оборудването, заредено с флуорирани парникови газове).

 Осъществен е контрол за спазване на нормативната уредба в областта на управление на водите.

За заустване на отпадъчни води в повърхностен воден обект без разрешително, издадено по реда на Закона за водите, от РИОСВ Бургас са съставени АУАН на „Ренвал“ ЕООД и на община Камено, от РИОСВ Плевен е съставен АУАН на „Матев - Млекопродукт“ ЕООД и е наложена имуществена санкция, в размер на 2 000 лв., на „Анимекс 77“АД, от РИОСВ Пловдив е съставен АУАН на ЗП „Тодор Тодоров“ и е наложена имуществена санкция, в размер на 2 000 лв., на „ВМЗ“ ЕАД, от РИОСВ Стара Загора е наложена имуществена санкция, в размер на 2 300 лв., на ,,Агри Милк“ ЕООД, от РИОСВ Пазарджик е наложена имуществена санкция, в размер на 1 000 лв., на „Еко антарацит” ЕАД и са наложени имуществени санкции, всяка в размер на 2 000 лв., на: „АДИЕСС“ ЕООД (РИОСВ Благоевград), „Брама“ ООД (РИОСВ Велико Търново) и „Язаки-България“ ЕООД (РИОСВ Хасково).

За неизпълнение на условия от разрешителното за заустване на отпадъчни води, от РИОСВ Бургас е наложена имуществена санкция, в размер на 2 000 лв., на община Айтос и от РИОСВ Пловдив са съставени АУАН на община Раковски и на „Полидей-2“ ООД.

За превишаване на индивидуалните емисионни ограничения, определени в разрешителното за заустване на отпадъчните води, са наложени текущи месечни санкции от: РИОСВ Бургас - на община Бургас (106 лв. и 104 лв.); РИОСВ Русе - на „Фазерлес” АД (5 616 лв.) и на „Пилко” ЕООД (133 лв.); РИОСВ Стара Загора – на „В и К“ ЕООД, гр. Стара Загора (140 лв.), „Панхим“ (1 442 лв.) и на „Минералкомерс“АД (78 лв.). За същото нарушение, са наложени имуществени санкции от РИОСВ Пловдив - на „Грийн дот“ ЕООД и на „Щром“ ЕООД, всяка в размер на 1 000 лв., от РИОСВ Стара Загора - на „Конекс-Тива”АД - 1 200 лв. и на „Водоснабдяване и канализация” ЕООД, гр. Ямбол - 3 500 лв., от РИОСВ Пазарджик - на „Калуфрукт продакшън” ООД - 2 000 лв., на „Екоинвест” ЕООД - 4 000 лв. и на „Панагюрска медна компания“ АД - 10 000 лв., а от РИОСВ Хасково - на „Пашов-Яр“ ЕООД - 1 000 лв.

За превишение на законоустановените норми на заустваните отпадъчни води, от РИОСВ Пловдив е наложена имуществена санкция, в размер на 10 000 лв., на „ВМЗ“ ЕАД.

За осъществяване на дейност, без приети по установения ред пречиствателни съоръжения, от РИОСВ Хасково е наложена имуществена санкция, в размер на 500 лв., на ВИ „Малката звезда“ ООД.

От РИОСВ Смолян и РИОСВ Хасково са наложени имуществени санкции, всяка в размер на 500 лв., на: „Рожен-Милк” ООД, „ВиК” ЕООД, гр. Смолян и „Тера Тангра“ ООД за неизпълнение на задължение за поддържане в техническа и експлоатационна изправност пречиствателно съоръжение.

От РИОСВ Плевен е извършена пломбиране на савак на авариен канал на ПСОВ Плевен.

През месеца е извършен контрол и за спазване на разпоредбите на Закона за управление на отпадъците (ЗУО) и подзаконовите нормативни актове към него

За извършване на дейности с отпадъци без разрешителен документ, издаден по реда на ЗУО, от РИОСВ Бургас е глобено физическо лице с 1 400 лв., наложени са имуществени санкции, всяка в размер на 7 000 лв., на „Мега Старт 2011” ООД (РИОСВ София), „Екобулхарт“ ЕООД (РИОСВ Пазарджик) и ЕТ „Росен Ганчев – Ива“ (РИОСВ Благоевград), а от РИОСВ Стара Загора и РИОСВ Варна са съставени АУАН на ,,Златуна-транс‘‘ ЕООД, на ,,Мики Рени‘‘ ЕООД и на „Мамел“ ООД. От РИОСВ Шумен е глобено физическо лице, в размер на 1 400 лв. (за извършване на дейност с отпадъци, без регистрация по Търговския закон), и е наложена имуществена санкция, в размер на 7 000 лв., на „Надежда” ООД (за предаване на отпадъци, образувани от собствена производствена дейност, на лице, което не притежава издаден от компетентен орган разрешителен документ).

За неспазване на условия от разрешителен документ, издаден по реда на ЗУО, от РИОСВ Пловдив е съставен АУАН и е наложена имуществена санкция, в размер на 7 000 лв., на „Борекс 1“ ООД, а от РИОСВ Перник е наложена имуществена санкция, в размер на 7 000 лв., на „ВиК“ ООД, гр. Перник.

За неизвършена класификация на отпадъците, от РИОСВ София е наложена имуществена санкция, в размер на 5 000 лв., на „Сердика 94” ООД.

За неводене отчетност на отпадъците, от РИОСВ Плевен и РИОСВ Благоевград са наложени имуществени санкции, всяка в размер на 2 000 лв., съответно на „Костов Мега Металс“ ЕООД и на „Алфа Динамик“ ЕООД, а от РИОСВ Хасково е съставен АУАН на „Малтери Суфле България“ ЕООД.

От РИОСВ Хасково е извършена проверка в шивашки цех, собственост на „Кама“ ЕООД. Установено е, че за отопление на производствената сграда се ползват дърва и памучни изрезки от производството. Дадено е предписание изгарянето на текстилни изрезки да се прекрати незабавно.

За нерегламентирано изгаряне на неопасни отпадъци, от РИОСВ Пловдив са наложени имуществени санкции, всяка в размер на 3 000 лв., на „Асенова крепост“ АД и на „Сарс 12“ ООД, а от РИОСВ Хасково е съставен АУАН на „Индустриални суровини“ ЕООД.

От РИОСВ Перник е наложена имуществена санкция на община Бобов дол, в размер на 7 000 лв. за това, че от общината е извършено предаване на смесени битови отпадъци за транспортиране на лице, което няма право да извършва тази дейност.

Извършени са планираните проверки на обектите с издадени комплексни разрешителни (КР)

За неизпълнение на условия от КР, от РИОСВ Бургас е наложена имуществена санкция, в размер на 50 000 лв., на „Лукойл Нефтохим Бургас“ АД, от РИОСВ Стара Загора са наложени имуществени санкции на: „Брикел” ЕАД - 17 000 лв. и на „Арсенал“ АД - 2 500 лв., а от РИОСВ Перник е наложена имуществена санкция, в размер на 50 000 лв., на „Топлофикация Перник“ АД и е съставен АУАН на ТЕЦ „Бобов дол“ ЕАД.

***Ефект спрямо околната среда, бизнеса и обществеността***

Почистени са нерегламентирани сметища в община Кърджали (в землището на с. Седловина и с. Сипей), община Момчилград до (в землищата на с. Равен, с. Чуково и Прогрес); община Ивайловград (в землището на с. Покрован и гр. Ивайловград) и в землищата на селата Момин сбор и Присово, община Велико Търново.

Преустановено е замърсяването на сухо дере с отпадъчни води от дейността на „Елпром Елин” АД, гр. Кубрат, водите на р. Дунав с отпадъчни води от дейността на „Оберьостерайхише Биодизел България“ ЕООД и водите на р. Дряновска с отпадъчни води от млекопреработвателно предприятие в с. Сарая.

 Екземпляри от защитения вид „Сова“ са настанени в Спасителен център за диви животни, гр. Стара Загора; екземпляр от вида „Прилеп“ е пуснат на свобода и екземпляр от вида „Голям ястреб“ е предоставен на РИМ Русе за препариране.